User talk:M Yusuf Raza

عقائد امام احمدرضا سے اس قدر منسوب ہو گئے ہیں کہ دنیا کا کوئی بھی مسلمان اگران عقائد کا قائل ہو تو اسے مولانا کی طرف  منسوب کرتے ہوئے بریلوی ہی کہا جاتا ہے ۔ اب چونکہ ہندستان میں فرقوں کی ایک بھیڑ موجود ہے اس لئے اہل سنت وجماعت کی شناخت قائم کرنا ناگزیر ہوگیا ہے ۔ اس لئے کہ دیو بندی فرقہ بھی اپنے آپ کو اہل سنت ہی ظاہر کرتا ہے جب کہ دیوبندیوں کے عقائد بھی وہی ہیں جو وہابیوں کے ہیں فرق صرف اتنا ہے کہ وہابی اپنے آپ کو اہل حدیث کہتے ہیں اور ائمہ اربعہ میں سے کسی کی تقلید نہیں کرتے ۔ اور دیوبندی تقلید تو کرتے ہیں لیکن وہابیوں کے عقائد کو حق مانتے ہیں اس لئے موجودہ دور میں اصل اہل سنت وجماعت کون ہیں یہ سمجھنا بہت دشوار ہے ۔ یہی وجِہ ہے کہ ہمارے علماء نے اہل سنت وجماعت کو دیگر فرقوں سے ممتازکرنے کے لئے  ’’مسلک اعلیٰحضرت ‘‘  کا استعمال مناسب سمجھا ۔ اس کا سب سے بڑا فائد ہ یہ ہے کہ اب جو مسلک اعلٰحضرت کا ماننے والا سمجھا جائے گا اس کے بارے میں خود بخود یہ تصدیق ہو جائے گی کہ یہ علم غیب ، حاضرو ناظر ، استعانت ، شفاعت وغیرہ کا قائل ہے اور معمولا ت اہل سنت میلا د ،  قیام ، صلوٰۃ وسلام وغیرہ کو بھی باعث ثواب سمجھتا ہے۔ اگر کوئی یہ کہے کہ نہیں فقط اپنے آپ کو سنی کہنا کافی ہے تو میں یہ کہوںگا کہ اگر کوئی شخص اپنے آپ کو سنی کہے تو آپ اسے کیا سمجھیں گے یہ کون سا سنی ہے ؟  امام اعظم ابو حنیفہ رضی اللہ تعا لی عنہ  کی تقلید کرتے ہوئے وہا بی عقائد کو حق ماننے والا۔۔۔۔۔۔۔ یا پھر  ’’یا رسول اللہ ﷺ ‘‘  کہنے والا ۔ ظاہر ہے صرف سنی کہنے سے کوئی شخص پہچا نا نہ جائے گا ۔ مگر کوئی اپنے آپ کو بریلوی سنی کہے تو فوراً سمجھ میں آ جا ئیگا کہ یہ حنفی بھی ہے اور سچا سنی بھی ۔ یا پھر اپنے آپ کو کوئی مسلک اعلٰحضرت کا ماننے والا کہے تو بھی اس مسلمان کے عقائد ونظریات کی پوری نشاندہی ہو جاتی ہے ۔